钦定古今图书集成/明伦汇编/宫闱典/第127卷 > 孟鸾
## 钦定古今图书集成/明伦汇编/宫闱典/第127卷 > 孟鸾

按《魏书阉官传》：鸾字龙儿，不知何许人，坐事充阉人。
文明太后时，王遇有宠，鸾以谨敏为遇左右，往来方
山，营诸寺舍，由是渐见眷职。灵太后临朝，为左中郎
将，中给事中。素被病，面常黯黑，于九龙殿下暴疾，半身不摄，扶载归家，其夜亡。鸾初出，灵太后闻之曰：“鸾
必不济，我为之忧。”及奏其死，为之下泪曰：“其事我如
此，不见我一日忻乐时也。”遂赐帛三百匹，黄绫十匹，
以供丧用。七日，灵太后为设二百僧斋，赐助施五十
匹，同类荣焉。